రణ్‌ధీర్ కుమార్ సోని

రణధీర్ కుమార్ సోని (జననం 1975) బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు షేక్‌పురా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

 రాజకీయ జీవితం 
రణ్‌ధీర్ కుమార్ సోని జనతాదళ్ (యునైటెడ్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2010 శాసనసభ ఎన్నికలలో షేక్‌పురా శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సునీలా దేవిపై 7,342 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2015 శాసనసభ ఎన్నికలలో  జేడీ (యు) అభ్యర్థిగా పోటీ చేసి తన సమీప ప్రత్యర్థి హెచ్ఏఎం అభ్యర్థి నరేష్ సాపై 13,101 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

రణ్‌ధీర్ కుమార్ సోని 2020 బీహార్ శాసనసభ ఎన్నికలలో జేడీ (యు) అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి విజయ్ సామ్రాట్ చేతిలో 6,116 ఓట్ల తేడాతో ఓడిపోయాడు. ఆయన 2025 శాసనసభ ఎన్నికలలో షేక్‌పురా శాసనసభ నియోజకవర్గం నుండి జేడీ (యు) అభ్యర్థిగా పోటీ చేసి తన సమీప ప్రత్యర్థి  ఆర్‌జేడీ అభ్యర్థి విజయ్ సామ్రాట్ పై 2,422 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ శాసన సభ్యులు (2010)
వర్గం:బీహార్ శాసన సభ్యులు (2015)
వర్గం:బీహార్ శాసన సభ్యులు (2025)
వర్గం:జనతాదళ్ (యునైటెడ్) నాయకులు